طالبان حرکاتینین یاراقلیلاری افغانیستانینین جنوبونداکی کندلرین بیرینده آزی ۷۰ ساکینی اوغورلاییبلار، اونلارین ۷-سی اؤلدورولوب.
آخار. آذ خبر وئریر کی،آ ۳۰ نفردک ساکین آزاد اولونوب. قندهار ویلایتی پلیس ایدارهسینین باشچیسی اوغورلانان ساکینلرین آزاد اولونماسی ایستیقامتینده عملیاتلارین داوام ائتدیینی بیلدیریب.
افغانیستاندا اینسان حقوقلاری اوزره مستقیل کمیته شنبه گونو قندهاری تارینکوت شهری (اوروزقان ویلایتی) ایله بیرلشدیرن یول رایونوندا ۷۰-دن چوخ اینسانین سلاحلی دسته طرفیندن اوغورلاندیغینا دایر معلومات درج ائدیب. تشکیلاتین بیلدیردیینه گؤره، ۴۰-دان چوخ ساکین هله ده اسیرلیکدهدیر.
سون واختلار افغانیستاندا وضعیت خیلی گرگینلشیب. واختیله کند رایونلاریندا گئنیش اراضیلر اله کئچیرن «طالبان» حرکاتینین یاراقلیلاری حاضردا بؤیوک شهرلره هجوما باشلاییب. اؤلکه اراضیسینده ایشید ترور قروپلاشماسینین تأثیری ده گوجلنمکدهدیر.
azb_Arab azb_Arab azb_Arab azb_Arab